ועדת הכנסת, כנסת 25, פרוטוקול מספר 55, 2023-06-14 00:00

עמית הלוי: בוקר טוב לכולם

עמית הלוי:  אני שמח לפתוח את ישיבת ועדת הכנסת

עמית הלוי:  על סדר-היום שני נושאים: רוויזיה שהגיש יושב-ראש הוועדה, שאני מציע לדחות אותה כאן, והיא רוויזיה על החלטת ועדת הכנסת בדבר קביעת ועדה לדיון בהצעת חוק הרשויות המקומיות, התשפ"ג-2023

עמית הלוי:  החוק המקורי אמור לעבור לוועדת הפנים כדין כל הנושאים האלו

עמית הלוי:  לכן, נצביע עכשיו על הרוויזיה הזו

ארבל אסטרחן: אם מבקש הרוויזיה לא נמצא, רואים אותה כנדחתה

עמית הלוי: אה, בכלל - אוקיי

עמית הלוי:  אם כך, היא נדחתה

ארבל אסטרחן:  גם של חבר הכנסת אלקין, שגם לא נמצא

עמית הלוי: אבל גם הוא לא נמצא

עמית הלוי:  רוחו של יו"ר הוועדה כאן, אבל הוא לא נמצא

עמית הלוי:  ואלקין גם לא נמצא

עמית הלוי:  הרוויזיה הזו נדחתה

ארבל אסטרחן: רואים אותה כנדחתה

עמית הלוי: הגענו לסעיף השני על סדר-היום: ערעורו של חבר הכנסת אחמד טיבי על החלטת נשיאות הכנסת שלא לאשר דחיפות הצעתו לסדר-היום בנושא: הנגשת סיוע נפשי, רגשי ופסיכיאטרי לילדים בחברה הערבית בעקבות הרציחות והמצב השורר בחברה

עמית הלוי:       כיוון שגם חבר הכנסת אחמד טיבי לא נמצא כאן, למרות שהנושא חשוב - - -      

ארבל אסטרחן: זה לא אותו כלל

עמית הלוי: למה?      

ארבל אסטרחן: כי לגבי רוויזיה כתוב במפורש שאם המבקש לא נמצא רואים אותה כ - - -     

עמית הלוי: אה, ולגבי זה?      

ארבל אסטרחן:  פה צריך לאפשר לו לנמק

ארבל אסטרחן:  פה הוא לא נמצא

ארבל אסטרחן:  הוא יכול להסמיך מישהו אחר

עמית הלוי: אבל אם הוא לא נמצא והוא גם לא הסמיך, אז מה?      

חופית עלפי: יש פקקים

חופית עלפי:  רגע - - -     

עמית הלוי: לא נמצא

עמית הלוי:  גם לי יש סדר-יום, אני מתנצל

עמית הלוי:  כיוון שלא נמצא פה חבר הכנסת טיבי - - -     

ארבל אסטרחן: 	" - - - חבר הכנסת, יראו כמי שלא הגיש ערעור

ארבל אסטרחן:  אולם אם קבעה ועדת הכנסת כי נבצר ממנו, רשאי חבר כנסת אחר שהמערער הסמיכו ל - - -"     

עמית הלוי: אוקיי

עמית הלוי:  אני מודה לכולם

עמית הלוי:  גם הערעור הזה לא יבוא לדיון עכשיו כיוון שחבר הכנסת טיבי לא נמצא כאן

עמית הלוי:  עאידה לא נמצאת פה

עמית הלוי:  איפה היא נמצאת? באיזה קומה במעלית?     

משה טור פז: אדוני, אשמח לדבר על הערעור הזה של טיבי, שהנושא שלו הנגשת סיוע נפשי ורגשי

משה טור פז:  אני דווקא יודע

חנוך דב מילביצקי: אם הוא לא הסמיך אותך, אתה לא יכול

משה טור פז: הוא לא הסמיך אותי

משה טור פז:  אני יכול

משה טור פז:  אם היו"ר יאשר לי, ודאי שאני יכול

עמית הלוי: משה, מחייב הצבעה

עמית הלוי:  צריך הצבעה כדי להסמיך מישהו אחר להציג נושא

ארבל אסטרחן: צריך להצביע

ארבל אסטרחן:  אם נבצר מחבר כנסת להשתתף - - -     

עמית הלוי: האצבע שלנו דרוכה להצבעות אחרות היום, משה

משה טור פז: אתה לא צריך אצבע בשביל ההצבעות החשובות היום

עמית הלוי: אני ב-09:45 מסיים

עמית הלוי:  באהבה ובכבוד באמת, מה שנקרא

עמית הלוי:  אני מסיים - הכוונה שאני מסיים את הוועדה, מצביע והולך

עמית הלוי:  אין הרבה דיונים

עמית הלוי:  אם עאידה נכנסת, בבקשה

עמית הלוי:  היא יכולה

עמית הלוי:  הוא לא יכול להצביע, הוא לא יכול לנמק

משה טור פז: עמית, ברשותך, לא משנה, תקרא את זה לפרוטוקול, היות ומדובר בנושא ראוי והערעור הוא זכות לגיטימית, אני חושב שיהיה נכון לתת לו לערער

משה טור פז:  יש לכם ממילא רוב

משה טור פז:  תוכלו לדחות את זה

משה טור פז:  תנו לו לממש את הבקשה שלו

משה טור פז:  מה הבעיה להציג אותה? בסוף מה שהקואליציה תחליט, זה מה שיקרה

ארבל אסטרחן: צריך להצביע על - - -     

קריאות: הינה עאידה

קריאות:  תנו לה לנמק

עאידה תומא סלימאן: החזקתי את כולם? אני לא מבינה

עאידה תומא סלימאן:  בוקר טוב לכולם

עמית הלוי: בוקר טוב

עמית הלוי:  אנחנו נצביע על האפשרות - - -     

עאידה תומא סלימאן: אפשר להגיד כמה מילים?     

עמית הלוי:  אנחנו מצביעים כדי שתוכלי להגיד, כיוון שאי אפשר שחבר כנסת שלא ערער, יוכל להציג את זה

עמית הלוי:  אני תומך באפשרות של חברת הכנסת עאידה תומא סלימאן להציג את הערעור שהגיש אחמד טיבי כנגד נשיאות הכנסת

עמית הלוי:  מי בעד?      

עמית הלוי: אושר

עמית הלוי: פה אחד

עמית הלוי:  חברת הכנסת סלימאן, בבקשה

עאידה תומא סלימאן: בוקר טוב

עאידה תומא סלימאן:  שוב, תודה

עאידה תומא סלימאן:  האמת, כולם יודעים מהו המצב הקיים באוכלוסייה הערבית

עאידה תומא סלימאן:  לאחר התייעצויות עם הרבה מומחים באוכלוסייה, אחד הנושאים, שהיה מאוד חשוב לשים עליו דגש, זה מצב הטראומה שבו נמצאים בני החברה

עאידה תומא סלימאן:  בדרך כלל כולם מדברים דווקא על הנרצחים, כולם מצביעים על מספר הגופות, ואין דגש על מה שזה משאיר מאחוריהם ועל הטראומות שעוברים לא רק בני המשפחה

עאידה תומא סלימאן:  הטבח שהיה ביפיע קרה לאור יום, באמצע היום

עאידה תומא סלימאן:  זה קרה כ-20 מטר מבית ספר

עאידה תומא סלימאן:  הילדים בחטיבת הביניים ומעלה היו בבית הספר באותו זמן

עאידה תומא סלימאן:  חלק מהם שמעו את היריות וראו אנשים שמגיעים לשם, וגם  הגיע מתוך סקרנות

עאידה תומא סלימאן:  לצערנו, נתגלה מולם מחזה אימים

עאידה תומא סלימאן:  זו טראומה לכל החיים

עאידה תומא סלימאן:  זו טראומה גם לאנשים שמגיעים כדי לתת טיפול

עאידה תומא סלימאן:  אני שמעתי מראש המועצה, שהגיע כמעט הראשון לשם, שהוא בעצמו היה בטראומה

עאידה תומא סלימאן:  אני חושבת שהמדינה חייבת גם להסתכל על הצד הזה

עאידה תומא סלימאן:  אנחנו רוצים למגר את הפשיעה

עאידה תומא סלימאן:  זה משאיר גם צלקות שמחייבות טיפול נפשי, סיוע, תמיכה ועזרה, ועל זה הנושא

עאידה תומא סלימאן:  הדיון גם יאפשר שלא רק שגורמים ממסדיים יתחילו להסתכל על הפן הזה, אלא גם שנדע מה קיים, מה הזכויות שאפשר שהציבור יסתייע בהן, ומה המוסדות מגישים

עאידה תומא סלימאן:  אני חושבת שזה נושא מאוד מאוד חשוב

עמית הלוי: הדיון כאן הוא לא על הנושא, שהוא כמובן בהחלט חשוב

עמית הלוי:  אני אומר לך שכחבר ועדת חינוך אשמח לקדם דיון בנושא

עמית הלוי:  יש גם את המערכות שאת מכירה

עמית הלוי:  כלומר, יש פסיכולוגים ויועצים בבתי הספר, ויש פסיכולוגים ברשויות המקומיות

עמית הלוי:  אני בטוח שהם נותנים את הדעת על זה

עמית הלוי:  אם ראש המועצה היה שם, ברור לי שגם במקרה של יפיע הוא מכיר את זה

עאידה תומא סלימאן: לא, אבל כפי שידוע גם לך, המערכת של פסיכולוגים, נניח, שקיימת בבתי הספר, כמעט ולא קיימת בבתי הספר הערבים

עאידה תומא סלימאן:  המערך הוא מאוד דליל

עאידה תומא סלימאן:  אני חושבת שכדאי מאוד לתת אפשרות לבדוק מה קיים, מה לא קיים, מה צריך לשפר

עאידה תומא סלימאן:  חוץ מזה, גם אנשים מבוגרים

עאידה תומא סלימאן:  כולנו יודעים מה קורה עם מערכת הטיפול הפסיכולוגי

עאידה תומא סלימאן:  אנשים עם בעיות נפשיות מובהקות, שהן לא עניין של טראומה, מחכים היום שנה וחצי בתור כדי להגיע לפסיכולוג דרך קופות חולים

עמית הלוי: בסדר

עמית הלוי:  הדיון הוא רק על הדחייה של ההצעה לסדר, לא על עצם הדבר

עאידה תומא סלימאן: נכון

עמית הלוי: כיוון שאני שמעתי מלשכת יושב-ראש הכנסת שדווקא ההצעות של חבר הכנסת טיבי, מבחינת סטטיסטיקה, הן דווקא לא במצב בעייתי – להיפך, אז, לכן, אנחנו - - -     

עאידה תומא סלימאן: אני לא בטוחה

עאידה תומא סלימאן:  טיבי, מה מצב ההצעות שלך בדרך כלל? אצל היו"ר אומרים שיש לך דווקא הרבה שמתקבלות

עאידה תומא סלימאן:  אני יודעת שלא

משה טור פז: חבר הכנסת הלוי, אני אשמח להתייחס

עמית הלוי: אני ביקשתי בדיקה סטטיסטית אם אתה מופלה לרעה, כי לפעמים אתה משתמש בטיעון הזה

עמית הלוי:  הסתבר לי שהתשובה היא לא

זאב אלקין: אבל חשבתי שהדיון הוא לגופה של ההצעה ולא לגופו של המציע

וליד טאהא: נותנים זכות דיבור לחברי הכנסת?     

עמית הלוי: הדיון הוא לא על הנושא, הדיון הוא על עצם - - -

עמית הלוי:   אנחנו מצביעים עכשיו

משה טור פז: אדוני היושב-ראש, אשמח להתייחס

וליד טאהא: גם אני ארצה להתייחס

זאב אלקין: ברגע שצריך להצביע על הבקשה, צריך לקיים דיון

זאב אלקין:  אני מבין שאתם אוהבים כנסת שאין גם דיון אבל בכל זאת

וליד טאהא: כדי להצביע, צריך לדבר, להבין ולשמוע

עמית הלוי: משה, בבקשה

עמית הלוי:  שב, אחרי זה זאב, ואנחנו נצביע

עמית הלוי:  עשינו לפנים משורת הדין

עמית הלוי:  היינו צריכים להצביע פה

עמית הלוי:  מציג הערעור, כלומר, חבר הכנסת טיבי, לא היה כאן

עמית הלוי:  אישרנו לעאידה

זאב אלקין: ברגע שאישרנו לה, אפשר לדון בזה

זאב אלקין:  אני מבקש זכות דיבור

משה טור פז: אדוני, אשמח להתייחס

משה טור פז:  הרי מדובר פה לא בבקשה לפעילות אופרטיבית לחקיקה או לקביעת תקנה

משה טור פז:  מבקש חבר הכנסת טיבי דיון כי הוא חושב שהדבר הזה הוא - - -     

עמית הלוי: לא, הוא ביקש הצעה דחופה לסדר

עמית הלוי:  לא הצעה לסדר

משה טור פז: הצעה לסדר - אמת

עמית הלוי: הצעה דחופה לסדר מאושרת רק בצורה מצומצמת

עמית הלוי:  אתה יודע, אתה חבר נשיאות הכנסת

משה טור פז: כן

משה טור פז:  הבקשה מבקשת הצעה דחופה לסדר - שיהיה דיון בנושא

משה טור פז:  המשמעות של זה היא שבכנסת הזו ידונו בנושא הזה

משה טור פז:  אני לא חושב שיש חבר כנסת מהקואליציה או מהאופוזיציה שלא חושב שנושא הרציחות והמצב השורר בחברה הערבית, לא צריך להעסיק אותנו, ולא משנה מה עמדתו הפוליטית של אדם

משה טור פז:  גם הנושא של הנגשת סיוע נפשי לא נתון במחלוקת פוליטית

משה טור פז:  ולכן, בעיניי, בקשתו של חבר הכנסת טיבי היא נכונה

משה טור פז:  ועל אף שאני חבר נשיאות הכנסת, אני אומר שכאשר הובאה ההצעה הזו חשבתי, ואני עדיין חושב, שצריך לדון בה

משה טור פז:  כי, שוב, זה אחד הנושאים החשובים בסדר-היום

משה טור פז:  ולכן, בעיניי, ושוב, ללא קשר לקואליציה-אופוזיציה, מן הראוי שערעורו יתקבל

משה סעדה: למה לא דנתם?     

משה טור פז: אמרתי, ההחלטה שהתקבלה בנשיאות הכנסת - - -     

עמית הלוי: אתה התנגדת, אתה הצבעת נגד ההחלטה הזו

משה טור פז: לא, לא היתה הצבעה

משה טור פז:  אין הצבעות על זה

משה טור פז:  יו"ר הכנסת מציע את ההצעה שלו ו - - -

זאב אלקין: לא מצביעים על הצעות דחופות

זאב אלקין:  יו"ר הכנסת מציע מה ש - - -     

אחמד טיבי: הוא בא מוכן

משה סעדה: אין דיון

משה טור פז: על הצעות לסדר אין הצבעות בנשיאות

וליד טאהא: אתה לא פונה לחברי כנסת עם השם לזכות דיבור? אתה מסמן ביד?     

עמית הלוי: לא, לא

עמית הלוי:  אמרתי חבר הכנסת אלקין קודם

עמית הלוי:  פשוט לפי הסדר

אחמד טיבי: אולי המציע?     

עמית הלוי: נכון

עמית הלוי:  ההתלבטות פה היא: מצד אחד, אתה המציע, ומצד שני, הגעת אחרי חבר הכנסת אלקין, שכבר ביקש

זאב אלקין: אבל מותר לו לדבר בדיון כמשתתף - - -     

עמית הלוי: לא אמרתי שהוא לא ידבר

עמית הלוי:  הוא שאל על הסדר

זאב אלקין: אני מוכן לתת לחבר הכנסת טיבי ולחבר הכנסת טאהא לדבר לפניי

זאב אלקין:  אני אדבר אחריהם

זאב אלקין:  אני פה ויש לי סבלנות

ארבל אסטרחן: הוא הסמיך - - -     

עמית הלוי: על אף שהסמכת מישהו אחר, כמו שאומרת היועצת המשפטית, בבקשה

אחמד טיבי: תודה רבה

אחמד טיבי:  יש פה חברי כנסת ותיקים

חנוך דב מילביצקי: - - - בשביל מה לבוא? - - - די, יש גבול לכל - - -     

עמית הלוי: אנחנו עושים הצבעה ב-09:55

עמית הלוי:  עוד חמש דקות

ארבל אסטרחן: - - - בוועדת הכנסת

ארבל אסטרחן:  מבחינה זו, תמיד היה דיון

ארבל אסטרחן:  מה - - -?       

חנוך דב מילביצקי: בסדר, בסדר

חנוך דב מילביצקי:  שמענו, שמענו

חנוך דב מילביצקי:  שמענו מספיק, די

אחמד טיבי: נכון, הנושא לא חשוב כי זה הפשיעה בקרב החברה הערבית

אחמד טיבי:  ככה מתייחסת הכנסת

עמית הלוי: לא, לא

עמית הלוי:  הוא חשוב כי - - -     

אחמד טיבי: אני רוצה לקרוא את הכותרת של ההצעה שלי: בקשה להצעה דחופה בנושא: "הנגשת סיוע נפשי, רגשי ופסיכיאטרי לילדים בחברה הערבית בעקבות הרציחות והמצב השורר בחברה" אני ביקרתי במספר בתים שנפגעו, שבניהם נרצחו, ושמעתי את מה שכולכם מתארים לעצמכם

אחמד טיבי:  יש טראומה

אחמד טיבי:  לא רק לילדי שדרות יש טראומה, גם לילדים ערבים ויהודים יש טראומה כאשר יש רצח וירי כל לילה ליד הבית

אחמד טיבי:  ולכן, צריך סיוע נפשי

אחמד טיבי:  מה אני מבקש? אני לא מבקש עכשיו שתעבירו מיליארד שקל

אחמד טיבי:  אני מבקש הצעה דחופה לדיון

אחמד טיבי:  אני רוצה להגיד לחברי הכנסת, אתה ותיק, האם אתם זוכרים אי פעם שהגשתי ערעור על בקשה לנשיאות? אני, אחמד טיבי, לא ביקשתי ערעור

אחמד טיבי:  הפעם כן, כי הסירוב לאשר את ההצעה הזו הוא סירוב לא הגיוני

אחמד טיבי:  לא יודע מה השיקול לא לדון

אחמד טיבי:  שמעתי שסגן יושב-ראש אמר - - -     

עמית הלוי: לא אמרנו שלא יהיה דיון

עמית הלוי:  מן הסתם, יהיה דיון בוועדת החינוך

עמית הלוי:  הנושא חשוב

עמית הלוי:  השאלה היא רק לגבי - - -

עמית הלוי:  אני אומר לך, יהיה דיון

עמית הלוי:  אתה פנית ליו"ר ועדת חינוך, יהיה דיון

אחמד טיבי: לא פניתי בנושא הזה

אחמד טיבי:  אין ספק שהנושא הזה לא פחות חשוב מכל נושא שאושר אתמול

אחמד טיבי:  יש כאן אמירה של הכנסת

אחמד טיבי:  הדיון הזה והמתנגדים, ואתה מתנגד, זה יריקה בפרצוף לציבור הערבי, ולומר שכל ההצהרות שלכם הן לא במקום

אחמד טיבי:  אני לא הגשתי ערעור אף פעם עד עכשיו

אחמד טיבי:  לגבי הסטטיסטיקה - - -      

עמית הלוי: חבר הכנסת טיבי, אני חתמתי על הצעה לדיון בוועדה לביטחון לאומי, יחד עם חברי כנסת אחרים, כשהשר לביטחון לאומי יגיע וייתן דין וחשבון על המצב בחברה הערבית

עמית הלוי:  חתמתי על זה, ואכן היה דיון כזה

אחמד טיבי: מה זה קשור לדיון הזה? לא קשור

עמית הלוי: אתה אמרת שבגלל שזה החברה הערבית זה לא חשוב

אחמד טיבי: אני מדבר על סיוע נפשי לילדים – דיון

עמית הלוי: גם זה חשוב מאוד

אחמד טיבי: דיון, רק דיון

אחמד טיבי:  רבותיי, הצעה דחופה

אחמד טיבי:  אתם מגייסים

אחמד טיבי:  בועז, למה הגעת? אתה הגעת להצביע נגד הצעה לסיוע נפשי לילדים?      

עמית הלוי: לא, נגד הערעור

עמית הלוי:  לא נגד ההצעה

בועז ביסמוט: אני באתי מגעגוע

אחמד טיבי: לא, אני מדבר ברצינות עכשיו

אחמד טיבי:  אתם מתארים לעצמכם שחברי כנסת ערבים היו מתגייסים להפיל הצעה לסיוע נפשי לילדים יהודים?     

בועז ביסמוט: אני באתי כי זו, בין היתר, הוועדה שלי

בועז ביסמוט:  אבל תמשיכו

אחמד טיבי: לא, לא

אחמד טיבי:  קראו לכם

אחמד טיבי:  קראו לכולכם כדי לבוא להצביע נגד ההצעה

בועז ביסמוט: יקירי, אני חבר בוועדת הכנסת

אחמד טיבי: אני לא ראיתי אותך הרבה זמן

עמית הלוי: תודה, חבר הכנסת טיבי

עמית הלוי:  חבר הכנסת אלקין, בבקשה

עמית הלוי:  אחריו – חבר הכנסת טאהא, ואנחנו נצביע

זאב אלקין: הצעתי שחבר הכנסת טאהא ידבר לפניי

עמית הלוי: חבר הכנסת טאהא, בבקשה

וליד טאהא: תודה רבה

וליד טאהא:  אני מרגיש שחברי הכנסת של הקואליציה מתוחים, ואני מבין למה

וליד טאהא:  זה לא קשור לדיון הזה

וליד טאהא:  אתם מאוד מתוחים, ואפשר להבין את זה

זאב אלקין: הם במתח מי ייבחר ב - - -

זאב אלקין:  לא ישנו בלילה

וליד טאהא: כן

וליד טאהא:  הם מתוחים כי הם רוצים ללכת לאיזושהי נוסחה, והבוס שלהם עדיין לא השלים

וליד טאהא:  לגופו של עניין, חברי הכנסת מהקואליציה חושבים שזה דיון טכני

וליד טאהא:  זה לא דיון טכני

וליד טאהא:  זה בדיוק העמדה שלכם לגבי הרציחות שמתרחשות במגזר הערבי

וליד טאהא:  אילו הייתם מקבלים את העניין הזה לא כעניין מספרי, והעניין המספרי מזעזע לכשעצמו כי חצינו כבר את המאה רציחות, אילו זה היה בעיניכם לא רק עניין מספרי, אתם הייתם צריכים ליזום דיון על ההשלכות הנלוות למקרי הרצח

וליד טאהא:  הרי כאשר יש נרצח, לנרצח יש ילדים, אישה, הורים, קרובי משפחה

וליד טאהא:  יש נפגעים מסביבו

וליד טאהא:  ואם אנחנו כבר מדברים על למעלה ממאה נרצחים תוך פחות משישה חודשים, אתם צריכים לקום כדי לעשות מעשה

וליד טאהא:  אבל אם צריך לשכנע אתכם שצריך לטפל בנפגעים טיפול פסיכולוגי או כל טיפול אחר, אז זה אומר עד כמה אתם אדישים ואטומים למקרי הרצח בחברה הערבית

וליד טאהא:       מתי אנחנו נדע שלממשלת נתניהו יש רצון לשים קץ לטירוף המשתולל בחברה הערבית? כאשר הצעות כאלו מתחילות להתקבל בנשיאות, ולא בעקבות ערעור

וליד טאהא:  ואם אנחנו מדברים על ערעור בוועדת הכנסת, והיו לנו כאלה, בדרך כלל ועדת הכנסת אישרה ערעור של חבר כנסת שהגיע הנה

וליד טאהא:  למה? כי הנושאים שעולים הם לא נושאים על מדינה פלסטינית עצמאית או על ירושלים המזרחית

וליד טאהא:  פה מדובר בנושא שהוא כול כך קשור לרציחות שקורות כל יום בחברה הערבית

וליד טאהא:  ואם אתם נגד טיפול בילדים, אז מי ישכנע אותנו שאתם בעד לפרק ארגוני פשיעה? מי ישכנע אותנו שאתם באמת בעד להילחם בשיגעון הזה שקורה בחברה הערבית? באמת בושה

עמית הלוי: תודה, חבר הכנסת טאהא

עמית הלוי:  אגב, אני יזמתי את הדיון בנושא בוועדה לביטחון לאומי

עמית הלוי:       חבר הכנסת אלקין, בבקשה, רק שתי דקות

עמית הלוי:  ואחרי זה - - -      

וליד טאהא: טיפול בילדים זה בוועדה לביטחון לאומי?     

עמית הלוי: לא, לא

עמית הלוי:  אני אומר, הנושא

עמית הלוי:  אתה אומר: לא אכפת לכם ממה שקורה בחברה הערבית

עמית הלוי:  אני מקווה שלשנינו יהיה אכפת באותה מידה

אחמד טיבי: כנראה שאתה לא מבין מה שנאמר

וליד טאהא: מה הקשר לוועדה לביטחון לאומי? לי אכפת הרבה יותר ממך

וליד טאהא:  לך בכלל לא אכפת

וליד טאהא:  לא צריך למכור סיפורים

וליד טאהא:  אני מכיר את העמדה שלך

עמית הלוי: העמדה שלי היא שאכפת לי מאוד מכל אזרח במדינה, ולכן יזמתי את הדיון הזה

אחמד טיבי: לא מילדים ערבים

עמית הלוי: ערבים - בוודאי, יהודים - בוודאי

וליד טאהא: אבל לא רואים שאתה עושה משהו

וליד טאהא:  אתה מתווכח על נושא טכני

עמית הלוי: לא, זה נושא אחר

עמית הלוי:  בבקשה, חבר הכנסת אלקין

עמית הלוי:  יש לנו שתי דקות

זאב אלקין: למה שתי דקות? או שמגבילים את כל חברי הכנסת או - - -     

עמית הלוי: ככה זה יצא היום

עמית הלוי:  מה לעשות? ליושב-ראש הקובע יש סמכויות יותר רחבות

עמית הלוי:  לי יש סמכות מצומצמת

עמית הלוי:  חבר הכנסת אלקין, בבקשה

זאב אלקין: אני מבין את הצורך ללכת לישיבת סיעת הליכוד

זאב אלקין:  אבל, עם כל הכבוד, אתם קבעתם ישיבת ועדת כנסת עכשיו, לא אנחנו, וזכותנו לדבר

זאב אלקין:  אדוני יושב-ראש הישיבה הזו, חבר הכנסת עמית הלוי, קודם כול, הטיעון שהבאת שההצעה שלך לדחות את הבקשה של חבר הכנסת טיבי היא כי אחוז לא קטן של ההצעות מתקבל, הוא לא רלוונטי

עמית הלוי: לא

עמית הלוי:  זו היתה הערה

עמית הלוי:  זו לא היתה הטענה לגופו של עניין

אחמד טיבי: אבל עובדתית זה שקר

אחמד טיבי:  זה גם שקר

עמית הלוי: כמו שאמרתי, יהיה דיון

עמית הלוי:  הצעתי לחבר הכנסת טיבי לפנות ליו"ר ועדת החינוך, שבה אני חבר, ויהיה דיון

אחמד טיבי: תחזור בך מהאמירה

זאב אלקין: זה אפילו לא משנה

זאב אלקין:  כי הדיון, ואני מקווה שגם בנשיאות זה כך, ובטח פה זה צריך להיות כך,  הוא לגופה של ההצעה ולא לגופו של אדם וחשיבותו של הנושא

אחמד טיבי: נכון

זאב אלקין: ראש הממשלה רק בשבוע שעבר, למיטב זכרוני, הזמין את חברי סיעתו של חבר הכנסת טיבי למעשה לשבת איתו באופן דחוף ובהול בגלל המצב שיש בהשתוללות הפשיעה במגזר הערבי

זאב אלקין:  באים לכאן עם הצעה שעוסקת בנושא: סיוע פסיכיאטרי ונפשי לילדים

זאב אלקין:  ומה מבקשים? לא הצעת חוק, לא תקציב

זאב אלקין:  כולה מבקשים דיון במליאה

זאב אלקין:  ותראו איזה גיוס

זאב אלקין:  על מה? על מה? אכפת לכם שעשרים דקות במליאה ידברו על הנושא הזה? זה מה שיעלה ויוריד? אז המליאה תסתיים באיחור של עשרים דקות? אם זה כול כך חשוב שראש ממשלה היה מוכן לשבת שעות, ועכשיו חברי סיעתו מתגייסים - חבר הכנסת טיבי, זה בשבילך

זאב אלקין:  בפעם הבאה תחשוב פעמיים אם ללכת

זאב אלקין:  אתם הולכים לדיון דחוף אצל ראש הממשלה, והוא משגר את חברי סיעתו לפה להתנגד אפילו לדבר כול כך פשוט

זאב אלקין:  אז בשביל מה לשבת איתו כמה שעות? יכול להיות שיש לו זמן פנוי

זאב אלקין:  לא בטוח שלכם יש

זאב אלקין:  בסופו של דבר, זה אבסורד לראות פה את הגיוס - כאילו מדובר פה על חוק פרסונלי על טבריה

אחמד טיבי: אם הציבור שלך היה נרצח פעם אחר פעם, אתה היית הולך כמעט לכל פגישה

זאב אלקין: זה נכון, אבל אתה רואה כמה זה מזויף

אחמד טיבי: יש דיסוננס

אחמד טיבי:  הם לא רציניים, זה נכון

בועז ביסמוט: אגב, זה קורה בפיגועי טרור

בועז ביסמוט:  אתה יודע, כשהעם שלנו נרצח פעם אחר פעם

בועז ביסמוט:  כולנו עם אחד

אחמד טיבי: האם אי פעם אני או הוא או ווליד הצבענו כאן בוועדת הכנסת נגד סיוע נפשי לילדים יהודים? איזה בושה, איזה בושה

אחמד טיבי:  חבורה של שקרנים צבועים

אחמד טיבי:  חבורה של צבועים

אחמד טיבי:  תצביעו ותפילו

וליד טאהא: האמירה מזעזעת, גזענית, ואפילו מגעילה

וליד טאהא:  אמירה מגעילה

עמית הלוי: חבר הכנסת ואטורי, בבקשה

זאב אלקין: לא סיימתי

זאב אלקין:  זה שיש קריאות ביניים - אני לא אחראי לזה

זאב אלקין:  אתה אחראי על הסדר בוועדה

זאב אלקין:  אני מציע לכם, חברי הכנסת מהליכוד: תחשבו על זה פעמיים

זאב אלקין:  עשרים דקות במליאה, או לא יודע,  כמה מציעים היו שם? או עשר דקות או רבע שעה,  על זה אנחנו מדברים בנושא שהמדינה, אגב, אחראית לו?     

אחמד טיבי: מישהו נתן הוראה - - -      

זאב אלקין: מי שלא נותן את הביטחון, וכתוצאה מזה צריך סיוע נפשי, זה בסוף כולנו

זאב אלקין:  זה מדינת ישראל

זאב אלקין:  זה לא בעיה של המגזר הערבי בלבד

זאב אלקין:  ולכן, אני מציע לכם לחשוב לפעמים

זאב אלקין:  נשיאות החליטה מה שהחליטה, אבל מותר לוועדת הכנסת לאפשר את התוספת הזו, ולא להגיע למקום המוזר שוועדת הכנסת מצביעה נגד סיוע נפשי לילדים בעקבות גל רצח במגזר הערבי

עמית הלוי: אנחנו לא מצביעים נגד סיוע

זאב אלקין: אתה מצביע אפילו נגד דיון

אחמד טיבי: אתה מצביע נגד דיון על סיוע

עמית הלוי: לא נגד דיון

עמית הלוי:  נגד דיון שהוא מתרים את הדיון העיקרי שאמור להיות בוועדה אחריו

עמית הלוי:  נגד דיון, כמו שאמרת, של כמה דקות, - - -     

זאב אלקין: זה דיון במליאה

זאב אלקין:  לשיטתך, - - -     

עמית הלוי: אחרי ההצעה לסדר

עמית הלוי:  להיפך, אחרי הצעה לסדר במליאה, בדרך כלל - - -     

אחמד טיבי: צריך לבטל את המנגנון של ההצעה לסדר?     

עמית הלוי: לא, לא אמרתי שצריך לבטל

עמית הלוי:  רק אמרתי שהדיון הוא לא בעד ילדים או נגד ילדים

זאב אלקין: לא, הצעה לסדר נועדה לזה שמגיע השר לענות על זה

זאב אלקין:  אם מסתפקים בתשובתו, לא מעבירים

עמית הלוי: בדרך כלל זה עובר אחר כך לוועדות

זאב אלקין: תלוי

זאב אלקין:  אפשר להעביר למליאה, אפשר להסתפק בתשובה

זאב אלקין:  יש כל מיני אופציות

עמית הלוי: נכון

עמית הלוי:  אז אני הצעתי להגיע ישר לדיון בוועדה

זאב אלקין: לא, לא הצעת להפוך את זה לדיון מהיר

עמית הלוי: ניסים, בבקשה

עמית הלוי:  תסכם בחצי דקה

עמית הלוי:  חבר הכנסת קרויזר, חכה, בבקשה

ניסים ואטורי: למה המיקרופון שלי יותר גבוה משלי? אני מדבר, לא שומעים אותי

ניסים ואטורי:  הנושא מאוד חשוב

ניסים ואטורי:  לא צריך להגיד ילד ערבי או ילד יהודי – זה לא משנה בעניין הזה

ניסים ואטורי:  הרציחות במגזר הערבי הן גם בעיה קשה שלנו

ניסים ואטורי:  מי שגר בפריפריה מרגיש זאת על בשרו יום-יום

ניסים ואטורי:  זו גם בעיה שלנו, אנחנו צריכים לדון בזה

ניסים ואטורי:  אני לא חושב שזו הדרך פה

ניסים ואטורי:  יש את הנשיאות

זאב אלקין: מה הדרך?     

ניסים ואטורי: עוד פעם, אפשר להעלות את זה בנשיאות

אחמד טיבי: העליתי את זה בנשיאות, יא בני אדם

אחמד טיבי:  איזה איי קיו יש לאנשים

עמית הלוי: אנחנו עוברים להצבעה

עמית הלוי:  מי - - -?     

זאב אלקין: התייעצות סיעתית

עמית הלוי: מי בעד?     

אחמד טיבי: התייעצות סיעתית

זאב אלקין: ביקשתי התייעצות סיעתית

ניסים ואטורי: רגע, אתה רוצה להתייעץ איתי או עם מי?     

זאב אלקין: עם קינלי

זאב אלקין: תודיעו מתי

ארבל אסטרחן: חמש דקות

אחמד טיבי: איזה בושה, איזה בושה

וליד טאהא: זה מעיד עד כמה הם נותנים חשיבות לנושא בכלל

אחמד טיבי: או אי חשיבות

וליד טאהא: לא נותנים בכלל חשיבות

וליד טאהא:  מה אכפת להם מילד שסובל

וליד טאהא:  הוא מדבר על אלה שמרגישים בפריפריה ומרגישים את זה יותר

וליד טאהא:  אז עד שהם לא מרגישים, אז אסור לטפל

וליד טאהא:  צריכים להרגיש כדי להתחיל לטפל

וליד טאהא:  אז יופי שאתה מרגיש לפחות

ניסים ואטורי: לא, אמרתי שצריך לטפל עכשיו

וליד טאהא: תשאל מישהו שגר בעיר אם הוא מרגיש או לא

וליד טאהא:  צריך להגיד לך תודה שאתה מרגיש, נכון?      

ניסים ואטורי: מי שגר במרכז פחות מרגיש

ניסים ואטורי:  אני אמרתי לך להגיד תודה? עד שאני אומר לך משהו טוב, אז גם על זה יש לך טענות?     

וליד טאהא: לא אמרת משהו טוב

וליד טאהא:  אתה צריך להתגייס כדי להילחם בפשיעה וכדי לסייע לנפגעים ממנה

וליד טאהא:  הילדים האלה נפגעים מהפשיעה

וליד טאהא:  אתה לא מסייע להם

וליד טאהא:  אתה בא להצביע נגדם

וליד טאהא:  מגייסים אותך

וליד טאהא:  למה צריך לגייס אותך?      

אחמד טיבי: לך לסיעה

אחמד טיבי:  אני מדבר איתך ברצינות

אחמד טיבי:  אתה אחד המונומנטים של הכנסת, שלא יירשם על שמך

ניסים ואטורי: אז בגלל זה אני נשאר עכשיו להצביע, בגלל שאמרת ככה

ניסים ואטורי:  תהיה רציני פעם

ניסים ואטורי:  כמעט שכנעת אותי, נשבע לך

משה טור פז: איפה מלביצקי? הוא יצא בזעם

וליד טאהא: למה הוא יצא בזעם? מה, הוא לא רצה דיון? מה הוא רצה?     

אחמד טיבי: בגלל הסיעה שלכם

אחמד טיבי:  מה, אתה מעדיף להצביע נגד הצעה - - -?      מה, אני לא יכול להצביע?     

ארבל אסטרחן: לא

ארבל אסטרחן:  מישהו אחר מהסיעה יכול

אחמד טיבי: אז תגידי את זה מההתחלה, יאללה

וליד טאהא: הם צריכים להאמין שזה נושא רגיש

וליד טאהא:  הם לא מאמינים

וליד טאהא:  כשמתחילים להאמין ולאשר כאלו נושאים, אנחנו נבין שמתחילים להאמין גם בטיפול בבעיה הכללית

וליד טאהא:  עד שלא, אז כנראה שלא, מה לעשות? גם התוצאה בשטח היא שלא

עמית הלוי: אוקיי

עמית הלוי:  ההצבעה תהיה ב-10:07

עמית הלוי:  ההצבעה היא מי בעד קבלת הערעור או לא

עמית הלוי: אוקיי, אנחנו עוברים להצבעה

עמית הלוי:  ההצבעה היא - - -     

אחמד טיבי: הם מתגייסים כדי להצביע נגד הצעה לדון בסיוע נפשי לילדים ערבים בגלל הפשיעה

עמית הלוי: אנחנו עוברים להצבעה

עמית הלוי:  ההצבעה היא מי - - -     

ארבל אסטרחן: מי בעד קבלת הערעור של חבר הכנסת טיבי

עמית הלוי: כן

אחמד טיבי: אני מבקש הצבעה שמית, אדוני

אחמד טיבי:  הצבעה שמית

אחמד טיבי:  יש להם רוב

עמית הלוי: אנחנו עוברים להצבעה

עמית הלוי:  מי בעד?      

וליד טאהא: הצבעה שמית

אחמד טיבי: עוברים להצבעה

אחמד טיבי:  עד שלא יסמן לך

אחמד טיבי:  מה הוא מסמן לך? אתה עברת להצבעה

עמית הלוי: נכון

אחמד טיבי: הוא מסמן לך אל תצביע שם

עמית הלוי: לא ראיתי שזה מה - - -      

עאידה תומא סלימאן: הצבעה עכשיו

עאידה תומא סלימאן:  התחלנו את התהליך, לא?     

אחמד טיבי: תגיד, יאללה

עמית הלוי: אין בעיה, יש פה רוב

עמית הלוי:  רצית שמית

עמית הלוי:  מה רצית?      

אחמד טיבי: לא שמית, לא אמרתי

עמית הלוי: אנחנו עוברים להצבעה

עמית הלוי:  מי בעד קבלת הערעור? מי שמצביע בעד, הוא מצביע בעד קבלת הערעור של חבר הכנסת אחמד טיבי

עמית הלוי:  מי בעד? מי נגד קבלת הערעור?      

עמית הלוי: בעד – 5 

עמית הלוי: לא אושר

אחמד טיבי: גם השקרנית הגיעה

אחמד טיבי:  גם השקרנית הגיעה להצביע נגד הילדים הערבים

עמית הלוי: לא לקלל, חבר הכנסת טיבי

אחמד טיבי: גם השקרנית הגיעה

עמית הלוי: שבעה נגד, חמישה בעד

עמית הלוי:  הערעור של חבר הכנסת טיבי נדחה

עאידה תומא סלימאן: על מה אתם מצביעים נגד? נגד דיון על טיפול נפשי

אחמד טיבי: את לא יודעת על מה את מצביעה

אחמד טיבי:  יא - - -     

וליד טאהא: אבל זה רמת המוסר שלהם

וליד טאהא:  מה, אתם מופתעים?     

עמית הלוי: הקללות שלך, חבר הכנסת טיבי, - - -     

אחמד טיבי: רוויזיה, רוויזיה

עמית הלוי: נגמרה כבר ההצבעה

אחמד טיבי: רוויזיה

וליד טאהא: נגמרה ההצבעה, אבל יש רוויזיה

וליד טאהא:  הוא לא יודע מה זה רוויזיה

אחמד טיבי: הוא לא יודע, הוא פשוט לא יודע

אחמד טיבי:  יא שקרנית, את טרוריסטית

אחמד טיבי:  את אומרת שאת חברה בארגון של טרוריסט נגד ילדים ערבים

וליד טאהא: גם משקרת וגם בוכה

וליד טאהא:  שקרנית בכיינית

עמית הלוי: ייקבע מועד לגבי הרוויזיה

עמית הלוי:       הישיבה נעולה